b'\n_START_ARTICLE_\nUpravna delitev \xc4\x8crne gore\n_START_SECTION_\nKotarji\n_START_PARAGRAPH_\nV Socialisti\xc4\x8dni Republiki \xc4\x8crni gori so obstajali tudi kotarji (\xc4\x8drnog. srez)._NEWLINE_Sede\xc5\xbei teh upravni enot so bili: Cetinje, Ivangrad (danes Berane), Nik\xc5\xa1i\xc4\x87, Pljevlja in Titograd (danes Podgorica)._NEWLINE_Kotarji so bili ukinjeni z Zakonom o osnovama dru\xc5\xa1tvenog i politi\xc4\x8dkog ure\xc4\x91enja Narodne Republike Crne Gore 22. julija 1957 in prenehali obstajati 1. januarja 1958.\n_START_SECTION_\nZgodovina ustroja\n_START_PARAGRAPH_\nV \xc4\x8dasu Kraljevine \xc4\x8crne gore je obstajalo 10 regij (\xc4\x8drnog. oblast) in 56 kapetanij (1910)._NEWLINE_Do leta 1921 so obstajali tudi okraji, kot ni\xc5\xbeji nivo razdelitve regije._NEWLINE_V za\xc4\x8detku druge svetovne vojne je na podro\xc4\x8djih pod nadzorom Zemaljskog antifa\xc5\xa1isti\xc4\x8dkog vije\xc4\x87a narodnog oslobo\xc4\x91enja Crne Gore i Boke in partizanov obstajalo tudi 20 va\xc5\xa1kih ter 15 ob\xc4\x8dinskih narodnoosvobodilnih odborov (NOO), ki so delovali v ilegali. Dr\xc5\xbeavljanske spore so re\xc5\xa1evali na prvi stopnji va\xc5\xa1ki NOO-i, njihova odlo\xc4\x8ditev pa je bila izvr\xc5\xa1na, \xc4\x8de vrednost spora ni presegala 3000 italijanskih lir. Izvr\xc5\xa1na telesa NOO-ja so bila prete\xc5\xbeno sestavljena iz \xc4\x8dlanov Komunisti\xc4\x8dne partije Jugoslavije, ki se je v tistem \xc4\x8dasu zavzemala za ustanovitev \xc4\x8crne Gore kot suverene federalne dr\xc5\xbeave v sklopu Demokrati\xc4\x8dne Federativne Jugoslavije._NEWLINE_V Beranamih je bil 21. julija 1941 osnovan prvi narodnoosvobodilni odbor v Novi Jugoslaviji in \xc4\x8crni gori. Prvi predsednik odbora je bil Aleksandar Bojovi\xc4\x87._NEWLINE_V za\xc4\x8detku aprila 1944 v \xc4\x8crni gori obstaja 11 regijskih, 50 ob\xc4\x8dinskih in nekaj sto va\xc5\xa1kih NOO, pa \xc5\xa1e nekaj regijskih in ob\xc4\x8dinskih NOO, ki so v ilegali delovali na zasedem obmo\xc4\x8dju._NEWLINE_Po vojni so obstajali mestni, ob\xc4\x8dinski in regijski NOO-i. \xc5\xa0tevilo se je na osnovi Zakona o podru\xc4\x8djima srezova i op\xc5\xa1tina u NR Crnoj Gori (Slu\xc5\xbebeni list NR Crne Gore\xc2\xab, br. 16 od 9. srpnja 1955) zmanj\xc5\xa1eval do prenehanja delovanja regij (1. januarja 1958.), mestni NOO-ji pa so se preoblikovali v mestne skupnosti, njihovo \xc5\xa1tevilo pa se je pove\xc4\x8devalo.'